**2022 මැයි මස 17 වන දින නිවිතිගල ප්‍රාදේශීය සභා රැස්වීම් ශාලාවේදි පවත්වන ලද සභා රැස්විමේ වාර්තාවයි.**

**2022 මැයි මස 17 වන දින නිවිතිගල ප්‍රාදේශීය සභා රැස්වීම් ශාලාවේදි පෙ.ව 10.00ට ආරම්භ කර පවත්වන ලද සභා රැස්විමේ වාර්තාවයි.**

 **පහත නම් සදහන් ගරු මන්ත්‍රීතුමන්ලා හා මන්ත්‍රීතුමියන් රැස්වීමට සහභාගී වූහ.**

* **නිවිතිගල ප්‍රාදේශීය සභා ගරු උප සභාපති විජිත වැරණියගොඩ මහතා**
* **නිවිතිගල ප්‍රාදේශීය සභා ගරු මන්ත්‍රී බුද්ධික ප්‍රේමරත්න මහතා**
* **නිවිතිගල ප්‍රාදේශීය සභා ගරු මන්ත්‍රී සොමී ගුණවර්ධන මහතා**
* **නිවිතිගල ප්‍රාදේශීය සභා ගරු මන්ත්‍රීනි ඉනෝකා ප්‍රියදර්ශනි මහත්මිය**
* **නිවිතිගල ප්‍රාදේශීය සභා ගරු මන්ත්‍රී චන්දු නිරෝෂන් මහතා**
* **නිවිතිගල ප්‍රාදේශීය සභා ගරු මන්ත්‍රී ලෝහිත වේරගම මහතා**
* **නිවිතිගල ප්‍රාදේශීය සභා ගරු මන්ත්‍රී ගාමිණී ඉන්ද්‍රජිත් නොරගල්ල මහතා**
* **නිවිතිගල ප්‍රාදේශීය සභා ගරු මන්ත්‍රී සුරංග ප්‍රභාත් මහතා**
* **නිවිතිගල ප්‍රාදේශීය සභා ගරු මන්ත්‍රී නුවන් ප්‍රසාද් මහතා**
* **නිවිතිගල ප්‍රාදේශීය සභා ගරු මන්ත්‍රී දුමින්ද සම්පත් මහතා**
* **නිවිතිගල ප්‍රාදේශීය සභා ගරු මන්ත්‍රිනී ලක්මාලි ඩයස් අබේගුණවර්ධන මහත්මිය**
* **නිවිතිගල ප්‍රාදේශීය සභා ගරු මන්ත්‍රී පියසේන පොල්වත්ත මහතා**
* **නිවිතිගල ප්‍රාදේශීය සභා ගරු මන්ත්‍රී සුනිල් සේරසිංහ මහතා**
* **නිවිතිගල ප්‍රාදේශීය සභා ගරු මන්ත්‍රී සුසාන්ත රූපසිංහ මහතා**
* **නිවිතිගල ප්‍රාදේශීය සභා ගරු මන්ත්‍රී සුරේෂ් කාන්ත් මහතා**
* **නිවිතිගල ප්‍රාදේශීය සභා ගරු මන්ත්‍රිනී නීතා එක්නැලිගොඩ මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී නිශාන්ති ප්‍රියදර්ශනි මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී චම්පිකා මධුමති මහත්මිය**
* **නිවිතිගල ප්‍රාදේශීය සභා ගරු මන්ත්‍රී චමින්ද කුමාර ප්‍රනාන්දු**
* **නිවිතිගල ප්‍රාදේශීය සභා ගරු මන්ත්‍රී ආර් ඒ වසන්ත මහතා**

 සහභාගී වූ නිලධාරින්,

එම්.කේ.පුෂ්පකුමාරි මිය-ලේකම්

පී.ආර් නයගරා නේදියන් රෝෂා මිය-කළමනාකරණ සේවා නිලධාරී

ගරු මන්ත්‍රීවරුන්ගේ හා මන්ත්‍රීතුමියන්ගේ පැමිණීම සනාථ කිරීම

* ගරු සභාපතිතුමා හදිසි අවශ්‍යතාවක් මත එදින සහභාගි නොවන බව ගරු උප සභාපතිතුමා විසින් දැනුම් දෙන ලදි.
* ගරු මන්ත්‍රී ලහිරු රත්නායක මහතා,ගරු මන්ත්‍රී ශාන්ත සේනා රත්නායක මහතා සහ ගරු මන්ත්‍රිනි ගයනා චින්තානි මහත්මිය එදින සභාවට සහභාගි නොවන බව ගරු උප සභාපති විජිත වැරණියගොඩ මහතා විසින් දැනුම් දෙන ලදි.

2022.04.07 වන දින සභා වාර්තාව සභා සම්මත කිරිම.

2022.04.07 වන දිනැති සභා වාර්තාව අඩුපාඩු කිසිවක් වේනම් පෙන්වා දෙන ලෙසත් නොඑසේනම් ලියා ඇති සැටියෙන් සම්මත කිරීම සුදුසු බවත් ගරු සභාපති කුලතුංග ලියනගේ මහතා සභාවට යෝජනා කළ අතර ගරු මන්ත්‍රී චන්දු නිරෝෂන් මහතා විසින් ස්ථිර කරන ලදි.

ඒ අනුව 2022.04.07 දිනැති සභා වාර්තාවේ සංශෝධන කිසිවක් නොතිබූ බැවින් ඉදිරිපත් කරන ලද සභා වාර්තාව යෝජනා ස්ථීරත්වයෙන් සභා සම්මත විය.

1. සභාපතිවරයා විසින් කරනු ලබන නිවේදන-

ගරු සභාපතිතුමාට හදිසි අවශ්‍යතාවයක් නිසා එදින සහභාගි වීමට නොහැකි වන බවත් ඉදිරිපත් කරන ලද යෝජනා ගරු උප සභාපතිතුමා විසින් ඉදිරිපත් කරන බවත් දන්වන ලදි.

1. යථා පරිදි කල් දි ඇති ප්‍රශ්ණ - නැත
2. ප්‍රාදේශීය සභාව වෙත එවන ලද සංදේශ, පෙත්සම්
3. යථා පරිදි කල්දි ඇති යෝජනා
	1. ගරු සභාපති කුලතුංග ලියනගේ මහතාගේ යෝජනා
4. 2022.04.26 වන දින මුදල් අමාත්‍යාංශය මගින් නිකුත්කරන ලද ජාතික අයවැය චක්‍රලේක අංක 03/2022 මගින් රට මුහුණ දී ඇති අභියෝගකාරී වාතාවරණය මත රාජ්‍ය ආදායම් වර්ධනය කර ගැනීමට කාලයක් ගත වන බැවින් රාජ්‍ය වියදම් අත්‍යාවශ්‍ය සේවාවන් සඳහා පමණක් යොදා ගැනීමට හැකි වන පරිදි පාලනය කළ යුතුය යන්න අවධාරණය කර ඇත.ඉන්ධන සහ සන්නිවේදන දීමනා ගෙවීම්,ජල සහ විදුලිබල වියදම් සීමා කිරීම,ව්‍යාපෘතින් ක්‍රියාත්මක කිරීම,මිලදී ගැනීම්,සේවක බඳවා ගැනීම්,සියළුම සුභසාධන සේවාවන් සහ සහනාධාර වැඩසටහන් ඇතුළු කරුණු 17 ක් යටතේ සීමාවන් පනවමින් පාලන ක්‍රමවේදයන් අනුගමනය කරන ලෙස දන්වා ඇත.

මෙම තත්වය හමුවේ ජනතාව පීඩාවට පත්කරමින් ආදායම් රැස් කිරීමේ කළ නොහැකි බැවින් නිවිතිගල ප්‍රාදේශිය සභාව තුළත් ආදායම් තත්වය අවම මට්ටමක පවතින බවත් අත්‍යවශ්‍ය සේවාවන් වෙනුවෙන් ප්‍රතිපාදන යෙදවීමද අපහසු වී ඇත.දිරන සහ නොදිරන කසල එක්රැස් කිරීම අඛණ්ඩව සිදුකළ යුතු අතරමෙම කාල වකවානුව තුළ පවතින ඉන්ධන අර්බුදය හා වාහන අළුත්වැඩියා සඳහා අවශ්‍ය වන අමතර කොටස් නොමැතිවීම සහ අළුත්වැඩියා වියදම් අධික වීම හේතුවෙන් විශාල අර්බුදයකට මුහුණ දීමට සිදුව ඇත.එනිසා නිවිතිගල ප්‍රාදේශිය සභාව මගින් දෛනිකව සිදුවන අත්‍යවශ්‍ය සේවාවන් සහ අනෙකුත් කටයුතු කරගෙන යාමේදී ඉහතින් කී සීමාවන් යටත් කටයුතු ගත යුතු ක්‍රියාමාර්ග පිළිබඳ සාකච්ඡා කිරීමට අදාල ගරු සභාපති කුලතුංග ලියනගේ මහතාගේ යෝජනාව ගරු උප සභාපති විජිත වැරණියගොඩ මහතා විසින් ඉදිරිපත් කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී අත්‍යවශ්‍ය සේවා සඳහා පමණක් ප්‍රතිපාදන වෙන්කිරීමටත් සුභසාධනික සේවාවන් සහ අනෙකුත් සංවර්ධන කටයුතු තාවකාලිකව අත්හිටුවීමටත් කටයුතු කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. මුල්මැදිගොඩ නිවාස යෝජනා ක්‍රමයේ පදිංචි ජී.ජී ඉනෝකා දයානි වීරසිංහ මහත්මිය විසින් ඉදිකරන ලද අනවසර තාප්පය සම්බන්ධව 1987 අංක 15 දරණ ප්‍රාදේශිය සභා පනතේ 52 වන වගන්තියේ විධිවිධාන අනුව සභාවේ කම්කරුවන් යොදවා කඩා ඉවත් කිරීමට ගරු අධිකරණ නියෝගයක් ලබාගැනීමට සහ ඒ සඳහා නීතිඥ ගාස්තු ගෙවීම් කිරීමට ගරු සභාවේ අනුමැතිය ලබා ගැනීමට අදාල ගරු සභාපති කුලතුංග ලියනගේ මහතාගේ යෝජනාව ගරු උප සභාපති විජිත වැරණියගොඩ මහතා විසින් ගරු සභාවට ඉදිරිපත් කළ අතර එම යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථිර කරන ලදි.ඒ අනුව ගරු සභාවේ කරුණු විමසීමේදී මේ පිළිබඳව තවදුරටත් සාකච්ඡා කළ යුතු බැවින් අදාල අනවසර ඉදිකිරීමට අදාල සම්පුර්ණ වාර්තාවක් ඉදිරි සභාවාරයේදී ඉදිරිපත් කර ඒ අනුව ඉදිරි කටයුතු කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
2. දොළොස්වල පිටකැලයගම ජනතාව නොයෙකුත් රෝගාබාධ වලින් පෙළෙන අතර ඖෂධ ලබා ගැනීම සඳහා බොහෝ දුර ගෙවා නගරයට යාමට සිදුව ඇත.එබැවින් ගම්වාසීන්ගේ දැඩි ඉල්ලීම මත නිවිතිගල ප්‍රාදේශිය සභාවේ නිදහස් ආයුර්වේදය මගින් ආයුර්වේද සායනයක් පැවැත්වීම සුදුසු බවට වන ගරු සභාපති කුලතුංග මහතාගේ යෝජනාව ගරු උප සභාපති විජිත වැරණියගොඩ මහතා විසින් ඉදිරිපත් කළ අතර එම යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී ආයුර්වේද සායනයක් එම ප්‍රදේශය තුළ පැවැත්වීම සුදුසු බවත් ඉදිරියේදී ඖෂධ හිඟයකින් තොරව ආයුර්වේදයේ කටයුතු අඛන්ඩව පවත්වා ගෙන යාම සඳහා අවශ්‍ය සුදුසු ක්‍රියාමාර්ග ගැනීමට කටයුතු කිරීමත් සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
3. සබරගමුව පළාත තුළ පිහිටා ඇති සියළු ඇළ රක්ෂිත 2019 අංක II දරණ ශ්‍රී ලංකා ඉඩම් සංවර්ධනය කිරීමේ සංස්ථා (සංශෝධිත) පනතේ 4(අ) 1 වගන්තිය ප්‍රාකාරව වෙරළ සංරක්ෂණ හා පනත් බිම් සංවර්ධන රාජ්‍ය අමාත්‍යතුමා විසින් ප්‍රකාශයට පත්කළ යුතු බව දන්වා ඇත.ඒ අනුව නිවිතිගල ප්‍රාදේශිය සභා බල ප්‍රදේශයේ පිහිටා ඇති ජලය බැසයාමට සලස්වා ඇති හෝ ස්වාභාවික සියළු ප්‍රධාන ඇළ මාර්ග ,සියළු අතුරු ඇළ මාර්ග හා සියළු පෝෂිත ඇළ මාර්ගයන්හි මතුපිට පළල අනුරූප වන සේ පහත පරිදි දක්වා ඇති පරිදි ඉවුරු දෙකෙහිම ඉවුරේ මායිමේ සිට දුර ප්‍රමාණයක් රක්ෂිත ප්‍රදේශයක් වශයෙන් ප්‍රකාශයට පත්කිරිම සඳහා ගරු සභාවේ එකඟතාවය ලබා ගැනීමට වන ගරු සභාපති කුලතුංග මහතාගේ යෝජනාව ගරු උප සභාපති විජිත වැරණියගොඩ මහතා විසින් ගරු සභාව වෙත ඉදිරිපත් කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී මේ සඳහා එකඟතාවය ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

|  |  |
| --- | --- |
| ඇළෙහි මතුපිට පළල (මීටර්) | ඇළ ඉවුරේ මායිමේ සිට රක්ෂිතය |
| විවෘත ඇළ සඳහා (මීටර්) | මතුපිට ආවරණය කරන ලද ඇළ සඳහා (මීටර්: |
| 1.0-1.2 දක්වා | 1.0 | 0.3 |
| 1.3-3.0 | 2.0 | 1.0 |
| 3.1-4.5 | 2.75 | 1.0 |
| 4.6-6.0 | 3.5 | 1.5 |
| 6.1-9.0 | 4.5 | 1.5 |
| 9.00 ට වැඩි | 6.5 | 2.0 |

1. නිවිතිගල ප්‍රාදේශීය සභා බල සීමාව තුළ අනුබෙදුම් සැලසුම් හා ගොඩනැගිලි ඉදිකිරීම් සැලසුම් පරීක්ෂා කිරීම පිළිබඳ අතුරු ව්‍යවස්ථාවත්,නිවිතිගල ප්‍රාදේශිය සභා බල ප්‍රදේශය තුළ ඉඩම් අනුබෙදුම් කිරීම පිළිබඳ අතුරු ව්‍යවස්ථාවත් සංශෝධනය කර ඉදිරිපත් කරන මෙන් පළාත් පාලන කොමසාරිස් වෙතින් දැනුම් දී ඇත.එම සංශෝධිත අතුරු ව්‍යවස්ථාව සඳහා ගරු සභාවේ අනුමැතිය ලබා ගැනීම සඳහා වන ගරු සභාපති කුලතුංග ලියනගේ මහතාගේ යෝජනාව ගරු උප සභාපති විජිත වැරණියගොඩ මහතා විසින් ගරු සභාව වෙත ඉදිරිපත් කළ අතර එම යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී 2019/04/09 වන දින පැවති මාසික සභාවේ තීරණ අංක 05.03.V අනුව ඉදිරිපත් කරන ලද අතුරු ව්‍යවස්ථාව සම්මත වූ අතර එහිදි උපලේඛන ඉදිරිපත් නොවුනු බැවින් මෙදින සභාවට ඉදිරිපත් කරන ලද උපලේඛන සහිත සංශෝධිත අතුරු ව්‍යවස්ථාව සඳහා ගරු සභාවේ අනුමැතිය ලබා දිම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල සතිපොළ කුකුළු මස් කඩ අංක 02 සහ 03 කඩකුලී ගෙවීම පැහැර හැර ඇත.පහත නම් සඳහන් අය වෙත ලිඛිතව සහ වාචිකව ගෙවීම් කරන ලෙස දැනුම් දුන් අතර මේ වන තුරු කඩ කුලී ගෙවා නැත.දැනට කඩ කාමරය වසා දමා ඇති අතර ලිපි මගින් දැන්වුවත් ලිපිනයද වෙනස් කර ඇත.මෙම කඩකාමර අංක 02 සහ 03 හිමිකරුවන් විසින් දීර්ඝ කාලයක සිට ගෙවීම් පැහැර හැරීම නිසා කඩකුලී අයකර ගැනීමට නීතිමය පියවර ගැනීමටද සිදු වී ඇත.මෙම නිසා මෙම කඩකාමර සීල් තැබීමට අනුමැතිය ලබා ගැනීම සඳහා වන ගරු සභාපති කුලතුංග ලියනගේ මහතාගේ යෝජනාව ගරු උප සභාපති විජිත වැරණියගොඩ මහතා විසින් ගරු සභාවට ඉදිරිපත් කළ අතර එම යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී දීර්ඝ කාලයක් තිස්සේ ගෙවීම් පැහැර හැරීම නිසාත් දැනුම්දීම් වලට නිසි ප්‍රතිචාරයක් නොදැක්වීම නිසාත් එමගින් නිවිතිගල ප්‍රාදේශිය සභාවේ බදුකරු සමග ඇති කරගන්නා ලද ගිවිසුමේ වගන්ති අංක 07 සහ 19 ප්‍රාකාරව වාරික මුදල් ගෙවීම පැහැර හරිනු ලැබුවහොත් සහ ගිවිසුමේ සඳහන් කොන්දේසියක් හෝ කොන්දේසි කිහිපයක් කඩ කළහොත් බදු ගිවිසුම අවසන් වන බවට සඳහන්ව ඇති නියමයේ ප්‍රාකාරව ගිවිසුම් පත්‍රය අවලංගු කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

|  |  |
| --- | --- |
| කඩකාමර | හිමිකරුගේ නම සහ ලිපිනය |
| කඩකාමර 02 | මෝගන් රාජා සශිකලා,රඹුක්කන්ද වත්ත,රත්න හංගමුව,රත්නපුර |
| කඩකාමර 03 | මාරිමුත්තු නාලසක්‍රවර්ති,රඹුක්කන්ස වත්ත,රත්න හංගමුව,රත්නපුර |

1. නිවිතිගල සතිපොළ අංක 07 කඩ කාමරය බදු ලබා ගත් කන්ද වත්ත,රුවන්වැල්ල ලිපිනයෙහි පදිංචි එච් නිමල් ප්‍රේමතිලක යන අය අසනීපයෙන් පෙළෙන බැවින් සහ පදිංචිය වෙනස් කිරීම නිසා එම කඩ කාමරයේ ඔහු සමග ව්‍යාපාරය කරගෙන යන දොඩම්පාවත්ත,නිවිතිගල ලිපිනයෙහි පදිංචි ඩබ්.කේ සුගතදාස යන අයට එම කඩ කාමරයේ බදු අයිතිය පවරා දෙන ලෙස ගරු සභාව වෙත ඉල්ලීමක් කර ඇත.එබැවින් මේ සඳහා ගරු සභාවේ අනුමැතිය ලබා ගැනීමට වන ගරු සභාපති කුලතුංග මහතාගේ යෝජනාව ගරු උප සභාපති විජිත වැරණියගොඩ මහතා විසින් ගරු සභාවට ඉදිරිපත් කළ අතර එම යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී 2021.11.06 දින පළාත් පාලන සහකාර කොමසාරිස්ගේ චක්‍රලේඛ 3/2020-10 වගන්තිය ප්‍රාකාරව බදු අයිතිය පවරා දීම 2022.06.30 වන දින දක්වා දීර්ඝ කර ඇත.එබැවින් හිමිකරුගේ ඉල්ලීම සළකා බලමින් කඩ කාමරයේ බදු අයිතිය ඩබ්.කේ සුගතාදාස යන අය වෙත නව ගිවිසුම් ගත වීමෙන් පසු ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. ගැටනිගෙවත්ත,නිවිතිගල ලිපිනයෙහි පදිංචි එච්.ජේ.පී තෙන්නකෝන් යන අයගේ නිවසට 2022.04.26 දින ඇති වූ සුළිසුළඟ නිසා ගස් කඩා වැටීමෙන් දැඩි අලාභහානි සිදු වී ඇත.වහලය මතින් එම ගස් ඉවත් කිරීම සඳහා රුපියල් එකොළොස්දහසක මුදලක් වැයවී ඇත.සම්පුර්ණයෙන් ගස් ඉවත් කිරීමට තරම්වත් ප්‍රමාණවත් මුදලක් නොමැති හෙයින් යම් සහනයක් ඔවුන් වෙත සැලසීමේ අපේක්ෂාවෙන් යම් ආධාර මුදලක් ලබා දීම සුදුසු බවට වන ගරු සභාපති කුලතුංග ලියනගේ මහතාගේ යෝජනාව ගරු උප සභාපති විජිත වැරණීයගොඩ මහතා විසින් ගරු සභාවට ඉදිරිපත් කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී නිවිතිගල ප්‍රාදේශීය සභාවේ ප්‍රමාණවත් ප්‍රතිපාදන නොමැති බැවින් ලබා දීමට නොහැකි බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. කොටස් කම්කරු ක්‍රමය යටතේ පළාත් මාර්ග දෙපස කැලෑ රහිතව පවත්වාගෙන නඩත්තු කිරීම සඳහා විධායක ඉංජිනේරු විසින් 2022.03.04 දිනැතිව යොමුකරන ලද ලිපියේ පරිදි පහත සඳහන් මාර්ග දෙපස කැලෑ එළීපෙහෙළි කිරීමට කටයුතු කිරීමට සභාවේ එකඟතාවය විමසා ඇති අතර කිලෝමීටර් 01 ක් සඳහා කාර්තුවකට රු.6000.00 ක් මුදලක් පමණක් ප්‍රතිපාදන ලෙස ලැබෙන බවත් ඒ සඳහා ගරු සභාවේ තීරණයක් ගැනීමට ගරු සභාපති කුලතුංග ලියනගේ මහතා විසින් කරන ලද යෝජනාව ගරු උප සභාපති විජිත වැරණියගොඩ මහතා විසින් ඉදිරිපත් කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී එම මාර්ගයන්ට අදාලව කිලෝමීටරයක් සඳහා ගෙවන මුදල මාර්ග කැලෑ රහිතව පවත්වාගෙන යාමට දැනට පවතින මිලගණන් අනුව ප්‍රමාණවත් නොවන බැවින් සභාවේ එකඟතාවය ලබාදිය නොහැකි බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
2. නිවිතිගල සහ ඇලපාත බල ප්‍රදේශයන් වල මහා මාර්ගයේ සහ පොදු ස්ථාන වල අයාලේ යන ගවයින් ගැවසෙන බැවින් මහජනතාව වෙතින් පැමිණිලි ලැබී ඇති බැවින් ගවයන් ඉවත් කිරීම සඳහා මුලික පියවරයන් සිදු කිරීමට කටයුතු කරන ලදි.එහෙත් ගවයන් ඇල්ලීමට විරුද්ධව ඇලපාත ප්‍රාදේශවාසීන්ගේ විරෝධතාවය දක්වමින් නිවිතිගල ප්‍රාදේශිය සභාව වෙත ලිපියක් යොමුකොට ඇත.එබැවින් ඒ සම්බන්ධව ගරු සභාවේ කරුණු විමසීම සඳහා වන ගරු සභාපති කුලතුංග ලියනගේ මහතාගේ යෝජනාව ගරු උප සභාපති විජිත වැරණියගොඩ මහතා විසින් ඉදිරිපත් කළ අතර එම යෝජනාව ගරු මන්ත්‍රී ලෝහිත වේරගම මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී දෙපාර්ශවය කැඳවා සාකච්ඡා කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියනගේ ඒකමතිකත්වයෙන් සභා සම්මත විය.
3. 2022/05/11 වන දින පවත්වන ලද මුදල් ප්‍රතිපත්ති කාරක සභාවේ වාර්තාවේ ඇතුළත් ප්‍රසම්පාදන මණ්ඩල තීරණ සඳහා ගරු සභාවේ අනුමැතිය ලබා ගැනීමට ගරු සභාපති කුලතුංග ලියනගේ මහතා විසින් කරන ලද යෝජනාව ගරු උප සභාපති විජිත වැරණියගොඩ මහතා විසින් ගරු සභාවට ඉදිරිපත් කළ අතර එම යෝජනාව ගරු මන්ත්‍රී බුද්ධික ප්‍රේමරත්න මහාත විසින් ස්ථීර කරන ලදි.ඒ අනුව පහත සඳහන් ටෙන්ඩර් මණ්ඩල තීරණ ක්‍රියාත්මක කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

**01.මිල ගණන් ඉදිරිපත් කිරීම**

I බතලහේන මාරගයේ කොන්ක්‍රීට් ඇතිරීම වෙනුවෙන් ද්‍රව්‍යාධාර ලබා දීම සඳහා මිල ගණන්

 ඇලපාත ප්‍රාදේශීය ලේකම් කොට්ඨාශයේ නිරිඇල්ල වසමේ පිහිටි බතලහේන මාරලයේ අතුරු මාරගය කොන්ක්‍රීට් ඇතිරීම සඳහා ද්‍රව්‍යාධාර ලබාදීම වෙනුවෙන් මිල ගණන් 04ක් කැඳවන ලදුව එම මිල අතරින් මිල ගණන් 01ක් ලැබී තිබුණි. ඒ පිළිබඳ විස්තර පහත දැක්වේ.

|  |  |
| --- | --- |
| විස්තරය | කුමාරසිරි ස්ටෝරස්, කලවාන පාර,නිවිතිගල |
| 1. සිමෙන්ති මිටි 39ක් (50Kg)
 | රු.2850 /= |
| 1. ගංඟා වැලි කියුබ් 1 ½ (1.5)
 | ප්‍රවාහන සහිතව-රු.15,500/=ප්‍රවාහන නැතිව -රු.12,000/= |
| 1. ¾ “ ගල් (19mm) - කියුබ් 2 ¼ (2.25)
 | ප්‍රවාහන සහිතව-රු.18,500/=ප්‍රවාහන නැතිව -රු.15,000/= |

මෙම මිල ගණන් පරීක්ෂා කිරිමෙන් පසු එක් මිල ගණනක් පමණක් ලැබි ඇති බැවින් මෙම මිලදි ගැනිම සිදු නොකිරිමට මුදල් කමිටුව තිරණය කරන ලදි.මෙම භාණ්ඩවල මිල ගණන් නිතර ඉහළ යාම නිසා ආයතන මගින් මිලදි ගණන් ඉදිරිපත් කිරිම සිදු නොකරන බැවින් එම තත්ත්වය යම්තාක් දුරකට යහපත් වු පසු නැවත මිල ගණන් කැඳවා මෙම ද්‍රව්‍යාධාර ලබාදිම සුදුසු බව කමිටුවේ තීරණය විය.

II දොළොස්වල කසල අංගනයේ විදුලි සැපයුම සඳහා අවශ්‍ය ද්‍රව්‍යන්ගේ මිල ගණන්

දොළොස්වල කසල අංගනයේ විදුලි සැපයුම සඳහා අවශ්‍ය ද්‍රව්‍යන් වෙනුවෙන් මිල ගණන් 04ක් කැඳවන ලදුව එම මිල ගණන් අතරින් 03ක් පමණක් ලැබී තිබුණි. ඒ පිළිබඳ විස්තර පහත දැක්වේ.

|  |  |  |  |  |  |
| --- | --- | --- | --- | --- | --- |
| අවශ්‍ය ද්‍රව්‍ය | සියලු වැඩ නිම කිරීමට අවශ්‍ය ප්‍රමාණය | මූලික අදියරේ මිලදී ගැනීමට බලාපොරොත්තු වන ප්‍රමාණය | කුමාරසිරි ස්ටෝරස්කලවාන පාර,නිවිතිගල.රු. | ඩි.ජේ.හාඩ්වෙයාර්,කරවිට,උඩ කරවිට | නිව් සමගි හාඩ්වෙයාර් සහ කොන්ක්‍රිට් නිෂ්පාදන,උඩ වතුපිටිය,කරවිට |
| 1. 7/0.67mm Twin wire
 | 400m | 150m | 38000/= | 38350/= | 38600/= |
| 1. 7/0.67mm Eaith wire
 | 200m | 50m | 16900/= | 17000/= | 17300/= |
| 1. 1/1.13mm brown wire
 | 700m | \_ | 7390/= | 7400/= | 7500/= |
| 1. 1/1.13mm blue wire
 | 400m | \_ | 7390/= | 7400/= | 7500/= |
| 1. 40/25 Casing
 | 05 | 03 | 810/= | 840/= | 900/= |
| 1. 1 ¼ /8 Screw nail
 | 150 | 50 | 7/= | 9/= | 10/= |
| 1. Size 6 Roll plug
 | 150 | 50 | 3/= | 4/= | 6/= |
| 1. 14 way sunk type DB Box
 | 01 | 01 | 2950/= | 3250/= | - |
| 1. 40A/2P/MCB
 | 01 | 01 | - | - | - |
| 1. 40A/2P/RCCB
 | 01 | \_ | 5100/= | 5150/= | 5400/= |
| 1. 20A/1P/MCB
 | 06 | 05 | 800/= | 810/= | 900/= |
| 1. 16A/1P/MCB
 | 04 | \_ | 800/= | 810/= | 900/= |
| 1. 10A/1P/MCB
 | 02 | 01 | 800/= | 810/= | 900/= |
| 1. Indicater bulb (MCB Type)
 | 01 | 01 | 580/= | 620/= | 650/= |
| 1. 4 way sunk box (SF)
 | 01 | 01 | 420/= | 450/= | 480/= |
| 1. Single uniwesal sunk box
 | 06 | \_ | 95/= | 105/= | 110/= |
| 1. Single (SF) sunk box
 | 05 | \_ | 95/= | 105/= | 110/= |
| 1. 4 gang one way switch
 | 05 | \_ | 930/= | 950/= | 960/= |
| 1. 3 gang one way switch
 | 01 | \_ | 740/= | 760/= | 780/= |
| 1. 13A plug base
 | 07 | 01 | 790/= | 810/= | 820/= |
| 1. 16 X 25 Cassing
 | 04 | \_ | 440/= | 490/= | 480/= |
| 1. 1” Conduit pipe
 | 10 | 04 | 340/= | 440/= | 380/= |
| 1. ¾” Conduit pipe
 | 05 | \_ | 240/= | 260/= | 280/= |
| 1. ¾” J/box
 | 20 | \_ | 25/= | 35/= | 30/= |
| 1. ¾” T sockat
 | 10 | \_ | 25/= | 30/= | 30/= |
| 1. 1” fafcible hose
 | 06m | 04m | 95/= | 120/= | 120/= |
| 1. ¾” fafcible hose
 | 04m | \_ | 90/= | 90/= | 120/= |
| 1. ½” fafcible hose
 | 04m | \_ | 80/= | 85/= | 90/= |
| 1. 14” cable tye
 | 50 | 50 | 15/= | 20/= | 20/= |
| 1. 1” conduit sokat
 | 10 | 10 | 25/= | 30/= | 30/= |
| 1. Insulation tape
 | 02 | 01 | 75/= | 85/= | 80/= |
| 1. ¾” conduit bend
 | 15 | \_ | 25/= | 30/= | 30/= |
| 1. D/pole switch (moter switch)
 | 04 | 03 | 1490/= | 1520/= | 1550/= |
| 1. Celing rose
 | 20 | \_ | 120/= | 130/= | 130/= |
| 1. Holer
 | 20 | \_ | 160/= | 165/= | 180/= |
| 1. Two core wire
 | 20m | \_ | 140/= | 150/= | 160/= |
| 1. 1/6 screw nail
 | 50 | \_ | 4/= | 5/= | 6/= |
| 1. Bus bar (coupper gang)
 | 16 | 16 | 30/= | 35/= | 40/= |
| 1. Grinder wall cutting weel (4mm)
 | 01 | 01 | 1100/= | 1250/= | 1200/= |
| 1. 1” condut bend
 | 08 | 04 | 30/= | 35/= | 40/= |
| 1. සිමෙන්ති මිටි (බිත්ති බැඳීම සඳහා)
 | 02 | 02 | 2850/= | 2900/= | 3000/= |

ඉහත මිල ගණන් පරීක්ෂා කිරිමෙන් පසු කමිටුවේ තිරණය වු අංක 01 සිට 41 දක්වා භාණ්ඩ අවම මිල ගණන් ඉදිරිපත් කර ඇති කුමාරසිරි ස්ටෝරස් කලවාන පාර,නිවිතිගල වෙතින් මිලදි ගැනිම සුදුසු බවයි.

III දොළොස්වල කසල අංගනයේ බිත්ති කොටසක් බැඳීම සඳහා බ්ලොග් ගල් මිලදී ගැනීම වෙනුවෙන් මිල ගණන්

 දොළොස්වල කසල අංගනයේ විදුලි තැතඳුම සඳහා බිත්ති කොටසක් බැඳීම වෙනුවෙන් බ්ලොග් ගල් මිලදී ගැනීමට මිල ගණන් 04ක් කැඳවන ලදුව එම මිල ගණන් 04ම ලැබී තිබුණි. ඒ පිළිබඳ විස්තර පහත දැක්වේ

|  |  |  |  |  |
| --- | --- | --- | --- | --- |
| විස්තරය | කුමාරසිරි ස්ටෝරස්, කලවාන පාර, නිවිතිගල. | ආනන්ද කොන්ක්‍රීට් වරක්ස්, යක්දෙහිවත්ත, නිවිතිගල. | ඉසුරු බ්ලොග්ගල් දම්මරතන මාවත,වතුපිටිය | ලංකා හාඩ්වෙයාර් කලවාන පාර,නිවිතිගල |
| බ්ලොග් ගල් 100ක් | රු.95/= | රු.95/= | රු.100/= | රු.110/= |

එ

ඉහත මිල ගණන් පරීක්ෂා කිරිමෙන් පසු කමිටුවේ තිරණය වූයේ ආනන්ද කොන්ක්‍රීට් වර්ක්ස් යක්දෙහිවත්ත නිවිතිගල වෙතින් මෙම මිලදි ගැනිම සිදු කිරිම සුදුසු බවයි.කුමාරසිරි ස්ටෝර්ස් ,කලවාන පාර,නිවිතිගල වෙතින් ලබා දි ඇති මිල අනුව මේ වන විට බ්ලොග් ගල් ලබාදිමට නොහැකි බවත් මිල ගණන් වැඩි වි ඇති බවත් පවසන ලදි.(දුරකථනයෙන් විමසිමේදි)

**4.2 ගරු මන්ත්‍රී චන්දු නිරෝෂන් මහතාගේ යෝජනා**

1. යක්දෙහිවත්ත,නිවිතිගල සමෘද්ධි සංගම් මාර්ගයේ පවුල් 60 ට අධික ප්‍රජාවක් භාවිතා කරන අතර බැංකු සංගමය,ග්‍රාම නිලධාරී කාර්යාලය,ප්‍රජා ශාලාවද පිහිටා ඇත.මෙම මාර්ගය මේ වන විට අබලන් තත්වයේ පවතින අතර දෛනික කටයුතු සඳහා ගමන් කිරීම ඉතා අපහසුව ඇත.එබැවින් ද්‍රව්‍යාධාර ලෙස සිමෙන්ති මිටි 20 ක් හෝ ඉන් අඩක් ඔවුන් වෙත ලබා දීම සුදුසු බව ගරු මන්ත්‍රී චන්දු නිරෝෂන් මහතා විසින් කරන ලද යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී කාර්මික නිලධාරී පරීක්ෂා කොට සිමෙන්ති මිටි 10ක් ද්‍රව්‍යාධාර ලෙස ලබා දීම සුදුසු බවත් එහෙත් නිවිතිගල ප්‍රාදේශිය සභාවේ ප්‍රමාණවත් ප්‍රතිපාදන නොමැති බැවින් සහ රජය විසින් සංවර්ධන කටයුතු සඳහා පනවා ඇති සීමාවන් නිසා ඉදිරි කාලය තුළ ලබා දීමට කටයුතු කිරීම සුදුසු බවත් ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමත්කත්වයෙන් සභා සම්මත විය.

**4.3 ගරු මන්ත්‍රී දුමින්ද සම්පත් මහතාගේ යෝජනා**

1. දිගානකන්ද විමුක්ති ප්‍රජා මුල සංවිධානය මගින් 1996 වර්ෂයේදී ආරම්භ කර දිගාන වසමෙහි පවුල් 65 ක්පමණ පිරිසක් ජල අවශ්‍යතාවය සපුරා ගන්නා ලද ජලව්‍යාපෘතියට අයත් ප්‍රධාන ගබඩා ටැංකිය හා බෙදුම් නල පද්ධතිය මේ වන විට ඉතා අබලන් තත්වයක පවතී.නිරන්තර ජලනල බිඳවැටීම් වලට ලක්වීම හේතුවෙන් ජල පාරිභෝජන පිරිස දැඩි අපහසුතාවයට පත්ව ඇත.එබැවින් ප්‍රධාන ගබඩා ටැංකිය හා බෙදුම් නල පද්ධතිය අළුත්වැඩියා කිරීමට අවශ්‍ය ද්‍රව්‍යාධාර ලබා දීම සුදුසු බවට වන ගරු මන්ත්‍රී දුමින්ද සම්පත් මහතාගේ යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී කාර්මික නිලධාරී පරීක්ෂා කොට ඇස්තමේන්තු සකස් කොට ලබාදීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

 (05) හදිසි යෝජනා-

1. කොම්පෝස්ට් අංගනය සඳහා එකලා විදුලි ලබා ගෙන ඇතත් යන්ත්‍ර ක්‍රියාකරවීමේ දී ඇතිවන විදුලි බල සැපයුම් වෙනස්වීම් නිසා එම ස්ථානයට තෙකලා විදුලිය ලබා ගැනීමේ අවශ්‍යතාය පැන නැගී ඇත.එබැවින් එම ස්ථානයට තෙකලා විදුලිය ලබා ගැනීමටත් ඒ සඳහා තාක්ෂණික කමිටු සභාපති ලෙස සබරගමුව පළාත් සභාවෙන් විමසා සුදුසු විදුලි ඉංජිනේරු නිලධාරියෙකු පත්කර ගැනීමටත් සභාවේ තාක්ෂණික නිලධාරී හා වැඩ උපනිරීක්ෂක සාමාජිකයන් ලෙස පත්කිරීමටත් සුදුසු බව ගරු සභාව වෙත ගරු උප සභාපති විජිත වැරණියගොඩ මහතා ගරු සභාව වෙත යෝජනා කළ අතර එම යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී ඉහතින් කී කමිටු නිලධාරින්ගෙන් සමන්විත තාක්ෂණික ඇගයීම් කමිටුවක් පත්කර ගැනීමත් ඒ අනුව ඉදිරි කටයුතු සිදුකිරීමත් සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

 (06) මුදල් ප්‍රතිපත්ති කාරක සභා වාර්තාව-2022.05.11 වන දින පැවැත් වූ මුදල් ප්‍රතිපත්ති කාරක සභා වාර්තා සභාවට ඉදිරිපත් කිරීම-

 2022.05.17 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ඉහත සඳහන් මුදල් ප්‍රතිපත්ති කාරක සභා වාර්තා මෙම සභා වාර්තාවේ කොටසක් වශයෙන් පිළිගෙන සභාගත කරන ලදී**.**

(07) ආදායම් ප්‍රගති වාර්තාව -අප්‍රේල් 2022

2022.05.17 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ආදායම් ප්‍රගති වාර්තාව- අප්‍රේල් 2022 සභා වාර්තාවේ කොටසක් වශයෙන් පිළිගෙන සභාගත කරන ලදී.

(08) ආදායම් හා වියදම් වාර්තාව- අප්‍රේල් 2022

 2022.05.17 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ආදායම් හා වියදම් වාර්තාව - අප්‍රේල් 2022 වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(09) ප්‍රා ස 14 හා ප්‍රා ස 16- අප්‍රේල් 2022

2022.05.17 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ප්‍රාස14 සහ ප්‍රාස 16 - අප්‍රේල් 2022වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(10) වියදම් විශ්ලේෂණ වාර්තාව - අප්‍රේල් 2022

2022.05.17 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති වියදම්

විශ්ලේෂණ වාර්තාව- අප්‍රේල් 2022මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(11) වෙනත් කාරණා-සභිකයන්ගේ අදහස් දැක්වීම

1. **ගරු මන්ත්‍රී සුනිල් සේරසිංහ මහතා**

හැටනවලක්ෂයන ඡන්ද බලයක් ලබා ගත් ආණ්ඩුවට ජාතික ලැයිස්තුවෙන් පාර්ලිමේන්තුවට පැමිණි ඇත්ත ඇති සැටියෙන් කතා කරන රනිල් වික්‍රමසිංහ මහතා හයවැනි වරටත් අග්‍රාමාත්‍ය ධුරයට පත්වීම සතුටට කරුණක් බව ප්‍රථමයෙන් සඳහන් කරන ලදි.බලයට ඇති කෑදර කමින් හිටපු අග්‍රාමාත්‍ය මහින්ද රාජපක්ෂ මැතිතුමා විසින් පසුගිය නවවෙනිදින ප්‍රාදේශිය සභා සභාපතිවරුන්,මන්ත්‍රීවරුන් අරලියගහ මන්දිරයට කැඳවා ගෝල්ෆේස් පිටියේ පැවැත්වෙන නිදහස් අරගලයට සහභාගී වුවන් වෙත අමානුෂික ලෙස පහරදීම සම්බන්ධයෙන් අනුබල ලබා දීම දැඩිලෙස හෙළා දකින බව එතුමා සඳහන් කරන ලදි. එම ස්ථානයට ගිය විපක්ෂ නායකතුමාට පහරදීමත් අනුර කුමාර දිසානායක මහතාට එසේ නොවීමත් සම්බන්ධයෙන් බලන විට එය නිර්පාක්ෂික අරගලයක් බව සැකයක් මතුවන බවත් සඳහන් කරන ලදි.ඒ සිද්ධිය සම්බන්ධයෙන් තමා දැඩි ලෙස කණගාටු වන බවත් ප්‍රකාශ කරන ලදි.

ජාතික ජන බලවේගය නිරන්තරයෙන් පවසන්නේ පසුගිය අවුරුදු 74 ක් පුරාවටම පැවති දේශපාලනික ව්‍යුහය නිසා රට මෙවැනි ආගාධයකට පත් වූ බව වුවත් පසුගිය අවුරුදු දෙකක කාලය තුළ පැවති දේශපාලනික කාරණා නිසා මෙවැනි දුෂ්කරතා වලට මුහුණ දීමට සිදු වූ බවත් එතුමා ප්‍රකාශ කරන ලදි.කෙසේ වෙතත් රට ඉතා අසීරු මොහොතකදී මෙවැනි අභියෝගයක් භාරගත් අතිගරු අග්‍රාමාත්‍යතුමාට තම සුභාසිංශන එක්කරන බවත් ඉදිරියේදී ජනතාවගේ අත්‍යවශ්‍ය භාණ්ඩ වල මිල පහළ දමා ජනතාවට සුභසිද්ධිය වෙනුවෙන් කටයුතු කිරීමට හැකිවේවා යැයි ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී ආර් ඒ වසන්ත මහතා**

පසුගිය නවවෙනිදා ඇතිවූ සිද්ධිය සම්බන්ධයෙන් තම කණගාටුව ප්‍රකිශ කරන බවත් නිවිතිගල ප්‍රාදේශිය සභාවේ සභාපතිතුමා ඇතුළු පොදුජන පෙරමුණ නියෝජනය කරන මන්ත්‍රීමණ්ඩලයේ කිසිවෙකුත් එම සිද්ධියට සම්බන්ධ නොවී සිටීමට තරම් ධෛර්යකින් යුතු වීම පිළිබඳව තමා ඉතා අගය කොට සළකන බවත් එතුමා ප්‍රථමයෙන් සදහන් කරන ලදි.වර්තමානයේ ජනතාව මුහුණ දී ඇති පීඩාවන් නිසා නිදහස් අරගලයක් අරඹමින් රජයට විරෝධතාවය පළකරමින් හඬක් නගද්දී ඔවුන් මැඩපැවැත්වීමට අවුරුදු 40 ක් පමණ දේශපාලනික අත්දැකීම් බහුල මහින්ද රාජපක්ෂ වැනි නායකයෙකුගේ ක්‍ර්යාකලාපය දැඩි අසතුටුදායක බව එතුමා ප්‍රකාශ කරන ලදි.

ගරු මන්ත්‍රී සුනිල් සේරසිංහ මහතා විසින් කරන ලද ප්‍රකාශය සම්බන්ධව අදහසක් දක්වමින් එතුමා කියා සිටියේ 1977 දී ජේ.ආර් ජයවර්ධනයන් විසින් නිෂ්පාදන ආර්ථිකය වෙනුවට විකුණගෙන කන ආර්ථිකයක් ඇතිකිරීමම අද මුහුණ දී ඇති දේශපාලනික හා ආර්ථිකමය ගැටළුවට මූලික හේතුව වී ඇති බව ප්‍රකාශ කරන ලදි.එසේම ගෝල්ෆේස් පිටියේ නිර්පාක්ෂික අරගලයක් නොව බහුපාර්ශවික අරගලයක් පවතින බවත් විවිධ පක්ෂ නියෝජනයන් සිටියත් ඔවුන්ගේ ඒකායන අරමුණ එකක් බවත් එතුමා සඳහන් කරන ලදි.එදින එම ස්ථානයට අරගලයේම කෙනෙකු විදිහට සහභාගි වූ අනුර කුමාර දිසානායක මහතාට බාධා නොකිරීමටත් විපක්ෂ නායක සජිත් ප්‍රේමදාස මහතා තම ආරක්ෂකයින් පිරිවරාගෙන කිසිදු දේශපාලනික අවබෝධයක් නොමැති ලෙස එතැනට සහභාගී වීම නිසා එතුමාට ඇති වූ විරෝධයට හේතුව වූ බවත් අමාත්‍යවරයෙකුටවත් එතුමා නුසුදුසු බව එදින හැඟී ගිය බවත් සඳහන් කරන ලදි.නව අග්‍රාමාත්‍යතුමාගේ අරමුණත් රට තුළ ඇති සම්පත් විකුණගෙන කන ආර්ථිකයක් ඇති කිරීම නම් එය නිෂ්ඵල කාර්යයක් බවත් සද්භාවයෙන් රට ගොඩනැගීමට කටයුතු කරන්නේ නම් ඒ සඳහා සහයෝගය ලබා දෙන බවත් එසේ නොමැති වුවහොත් ඊටත් විරුද්ධව නැගී සිටීමට ඇති ශක්තිය ධෛර්ය ලැබේවා යැයි පවසමින් එතුමා තම ප්‍රකාශය අවසන් කරන ලදි.

1. **ගරු මන්ත්‍රී පියසේන පොල්වත්ත මහතා**

වෙසක් සතියේ යහපත් කල්ක්‍රියාවෙන් යුතුව කටයුතු කිරීම සුදුසු බවත් ජනතාවගේ දුක ඇතිවීමට හේතුව දේශපාලකයින් විසින් නොදන්නා බවත් බුද්ධ වචනයේ චතුරාර්ය සත්‍යය දක්වමින් එතුමා ප්‍රකාශ කරන ලදි.රජයේ මනා කළමනාකාරිත්වයක් නොමැති නිසා මෙම තත්වයට පත්ව ඇති බව සඳහන් කරන ලදි.ඉන්ධන,ගෑස් පෝලිම් වල මිනිසුන් මැරී ඇද වැටෙන බවත් දරුවන් කුසගින්නේ පෙළෙන බවත්,අත්‍යවශ්‍ය භාණ්ඩ වල මිල ඉහළ යමින් ජීවත්ව අසීරු මොහොතක ජනතාව පෙළෙද්දී ඔවුන් ඒ වෙනුවෙන් හඬකි නගමින් ජාතික හා ජාත්‍යන්තර මට්ටමින් තමන් ඒ තත්වට ඇද දැමූ ජනාධිපතිවරයාට ඉවත් වෙන්න යැයි හඬක් නගමින් සිටියදී ඒ පිළිබඳව කිසිදු තැකීමක් නොකර හිටපු අග්‍රාමාත්‍යවරයා ප්‍රාදේශිය සභා සභාපතිවරුන්,මන්ත්‍රීවරුන්,පාර්ලිමේන්තු මන්ත්‍රීවරුන්ට අනුබල දෙමින් මැයි මස09 වෙනිදා සිදුවූ ඛේදවාචකය තමා දැඩි ලෙස හෙළාදකින බව එතුමා සඳහන් කරන ලදි.ඒ සම්බන්ධව මන්ත්‍රීවරුන් ඇතුළු දේශපාලනික සබඳතා ඇති පුද්ගලයන් නීතිය හමුවට පැමිණවීම පිළිබඳ ප්‍රසාදයක් ඇති බවත් සඳහන් කරන ලදි.

කෙසේ වෙතත් ඉදිරියේදී ශ්‍රී ලංකාවට යහපත් කාලයක් උදා වේවා යැයි ප්‍රාර්ථනා කරමින් තම ප්‍රකාශ අවසන් කරන ලදි.

1. **ගරු මන්ත්‍රී නුවන් බෝඹුවල මහතා**

පසුගිය 09 වෙනිදා සිදුවූ සම්බන්ධයෙන් තමා පෞද්ගලිකව විරුද්ධ බවත් දේශපාලනික පරීණත බවින් යුතු හිටපු අගමැතිතුමා එදින ක්‍රියාකළ ආකාරය අනුමත කළ නොහැකි බවත් නිවිතිගල ප්‍රාදේශිය සභාවේ සභාපතිතුමා ඇතුළු පොදුජන පෙරමුණ නියෝජනය කරන කිසිදු මන්ත්‍රීවරයෙකු එම අවස්ථාවට සහභාගී නොවු අතර නවක මන්ත්‍රීවරුන් ලෙස අප සතුව ඇති දේශපාලනික අවබෝධය නිසා මෙවන් ක්‍රයාවකට වාචිකව හෝ සහයෝගය ලබා නොදීම පිළිබඳ ආඩම්බරයෙන් කතාකරන බවත් ඒ සම්බන්ධයෙන් ගරු මන්ත්‍රී ආර් ඒ වසන්ත මහතා කරන ලද ප්‍රකාශයට තම ස්තුතිය පිරිනමන බවත් ප්‍රකාශ කරන ලදි.

රට අභියෝගයකට මුහුණ දී ඇති මෙහොතේ එම අභියෝගය භාර ගනිමින් හයවෙනි වරටත් අග්‍රාමාත්‍ය ධුරයෙන් පිදුම් ලැබු ගරු රනිල් වික්‍රමසිංහ මහතාට සුභාසිංශන එක්කරමින් තම ස්තුතිය ප්‍රකාශ කරන ලදි.ඉදිරියේදී රට ස්ථාවර කිරීමට අවැසි ක්‍රියාමාර්ග ගනු ඇතැයි තමා විශ්වාස කරන බවත් ප්‍රකාශ කරන ලදි.රටට මේ මොහොතේ නිෂ්පාදන ආර්ථිකයක් අවශ්‍ය බවත් ආයෝජනයන් සඳහා වැඩි අවස්ථාවක් ලබැදීය යුතු බවත් එතුමා ප්‍රකාශ කරන ලදි.ඩුබායි,සිංගප්පුරුව වැනි රටවල් අද දියුණු වී ඇත්තේ ආයෝජනයන් සඳහා වැඩි අවකාශයක් ලබා දී ඇති නිසා බවද එතුමා ප්‍රකාශ කරන ලදි.

දීර්ඝකාලයක් තිස්සේ ප්‍රාදේශිය සභාව නියෝජනය කළත් අද වන විට සභාව පැවැත්වීමට තරම්වත් ගොඩනැගිල්ලක් නැති බවත් ඒ වෙනුවෙන් වගකීමෙන් නිදහස් වීමට නොහැකි බවත් විපක්ෂ නායකතුමා වෙත ප්‍රකාශ කරන ලදි.රටේ නොයෙක් තැන්වල දේශපාලනය සම්බන්ධ වූවන් ගේ නිවාස දේපල ගිනිබත් කරද්දී නිවිතිගල බල ප්‍රදේශය තුළ එවැනි කිසිදු ක්‍රියාවක් නොවීම සම්බන්ධව තමා විපක්ෂය ඇතුළු මන්ත්‍රීවරුන් වෙත තම ස්තුතිය පිරිනමන බවත් ප්‍රකාශ කරන ලදි.

පාර්ලිමේන්තුවේ සිටින සියල්ල හෝ ප්‍රාදේශිය මට්ටමේ සියළු මන්ත්‍රීවරුන් වංචනිකයන්,දූෂකයන් නොවන බවත් ඉදිරියේදී රටක් ලෙස එක්ව කටයුතු කරමින් රට මුහුණ දී ඇති අස්ථාවරභාවයෙන් මිදීමට කටයුතු කළ යුතු බවත් පවසමින් එතුමා තම ප්‍රකාශය අවසන් කරන ලදි.

1. **ගරු මන්ත්‍රී සුරේෂ් කාන්ත් මහතා**

පසුගිය 09 වන දින සිදුවූ සිද්ධිය සම්බන්ධයෙන් තම කණගාටුව ප්‍රකාශ කරන බවත් තමාත් ගෝල්ෆේස් පිටියේ පැවති නිදහස් අරගලයට සහභාගි වු බවත් දේශපාලනය යනු සේවාවක් බවත් එහි සැබෑ තත්වය එතැනදී වටහා ගත් බවත් එතුමා සඳහන් කරන ලදි.ගරු මන්ත්‍රී නුවන් බෝඹුවල මහතා පුවත්පත් විස්තර පවසනවා යැයි විපක්ෂ නායකතුමාට චෝදනා කළත් එලෙස හෝ එතුමා මේ විස්තර පිළිබඳව අවබෝධයක් ගන්නවා නම් එය යෝග්‍ය යැයිද ප්‍රකාශ කරන ලදි.වර්තමානයේ කිසිවක් නොදන්නා ලෙස කටයුතු කළද අතීතයේ අද චෝදනා එල්ල වී ඇති දේශපාලන පිරිස වෙනුවෙන් කතා කළ බවත් එතුමා සඳහන් කරන ලදි.අවුරුදු 74 ක් දේශපාලනික ඉතිහාසය සඳහන් කරමින් ගරු මන්ත්‍රී වසන්ත මහතා විපක්ෂයට චෝදනා කළත් 1994 දී මහින්ද රාජපක්ෂ මහතා ප්‍රමුඛ රජය බලයට පත්කිරීමට සහයෝගය ලබා දෙමින් ජනතා විමුක්ති පෙරමුණ කටයුතු කළ නිසාද මෙවැනි තත්වයක් උදා වීමට මුලික වු බවත් සඳහන් කරන ලදි.

ගරු අග්‍රාමාත්‍යතුමා නිවැරදි දැක්මක් සහිත නායකයෙක් බවත් මෙම අභියෝගය භාර ගනිමින් කටයුතු කිරීම පිළිබඳ තම ප්‍රසාදය පළකරන බවත් එතුමා ප්‍රකාශ කරන ලදි.කෙසේවෙතත් ඉදිරියේදී සියළු දෙනා එක්වී එක් රටක් ලෙස පත්ව ඇති අර්බුදයෙන් රට ගොඩනැගීමට සහයෝගය දියයුතු බව ප්‍රකාශ කරමින් තම ප්‍රකාශය අවසන් කරන ලදි.

1. **ගරු මන්ත්‍රී චමින්ද කුමාර මහතා**

ඉන්ධන අර්බුදයක් ඇති මෙම අවස්ථාවේ පාසල් දරුවන් කිහිපදෙනෙක් සිටින නිවස් වල ඉතා අසීරු තත්වයක් ඇති මොහොතක පොදු ප්‍රවාහන සේවාව භාවිතා කිරීම උචිත බවත් ඒ වෙනුවෙන් සුදුසු ක්‍රියාමාර්ග ගතයුතු බවත් එතුමා ප්‍රකාශ කරන ලදි.ඒ අනුව දෙල්වල කන්ද දක්වා ගමනාන්තය ඇති ලංගම බස්රථය දෙල්වල දක්වා පමණක් දැනට ධාවනය වන බැවින් එම බස්රථය දෙල්වල කන්ද දක්වා ගමන් කිරීමට අවශ්‍ය කටයුතු කර දෙන ලෙස ගරු සභාපතිතුමාගෙන් ඉල්ලීමක් කරන ලදි.දෙල්වල මුවන්පැලැස්ස දොඩන්වල මාර්ගයේ ඉදිකිරීම සම්බන්ධ ස්ථානීය පරීක්ෂාව සිදුකළ අවස්ථාවේ ප්‍රාදේශිය ලේකම්තුමා ඊට දැඩි ලෙස විරුද්ධ වූ බවත් අවුරුදු 300 ක් පමණ පැරණී ශාක එම ස්ථානයේ ඇති බවත් මාර්ගය සකස් කිරීමට අවසර දෙන්නේ නම් දැඩි වන විනාශයක් සිදුවන බවත් ප්‍රකාශ කරන ලදි.ග්‍රාමසේවා නිලධාරීන්ගේ අනුදැනුම යටතේ ඉඩම් හා ප්‍රතිසංස්කරණ කොමිෂන් සභාව හරහා ඉඩම් ඔප්පු ලබා ගැනීමට ඇතැම් පිරිස උත්සහ දරන බවත් ඒ වෙනුවෙන් ශ්‍රී ලංකා නිදහස් පක්ෂය නියෝජනය කරන මන්ත්‍රීවරයා ලෙස තමා දැඩි ලෙස විරුද්ධ වන බවත් සඳහන් කරන ලදි.

රට මුහුණ දී ඇති තත්වය අනුව මෙම අභියෝගය භාරගෙන රට පවත්වාගෙන යාමට කටයුතු කළ ගරු අග්‍රාමාත්‍යතුමාට තම ස්තූතිය පිරිනමන බවත් එහිදි විපක්ෂනායකතුමා කටයුතු කළ ආකාරය විහිළුසහගත බවත් ප්‍රකාශ කරන ලදි.ප්‍රාදේශිය සභා මන්ත්‍රීවරයෙකු ලෙස ජනතාව වෙනුවෙන් කටයුතු කළ යුතු බවත් එසේ නොවුණහොත් මන්ත්‍රීධුරයෙන් ඇති ප්‍රථිඵලයක් නොමැති බවත් සඳහන් කරන ලදි.කෙසේ වුවත් රට සමෘද්ධිය කරා ගෙන යාමට හැකිවේවා යැයි ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී සොමී ගුණවර්ධන මහතා**

ජනතාවගේ ජන විඥාණය තේරුම්නොගෙන කටයුතු කිරීම නිසා පසුගිය 09 වැනිදා සිදුවූ ඛේදවාචකය පිළිබඳ තමා කණගාටු වන බව ප්‍රථමයෙන් සඳහන් කරන ලදි.සෞභාග්‍යයේ දැක්ම අනුව කටයුතු කිරීමට නියමිත වුවත් මුළු ලෝකයම වෙළාගත් කොවිඩ් වසංගතය නිසා එම අරමුණු කරා ළඟාවීමට නොහැකි වු බවත් කොවිඩ ව්‍යාප්තිය පාලනය කිරීම වෙනුවෙන් කටයුතු කළ නමුත් ආර්ථිකය සවිමත් කිරීම සම්බන්ධයෙන් ගත් ක්‍රියාමාර්ග සාර්ථක නොවූ බවත් එතුමා ප්‍රකාශ කරන ලදි.අර්බුදයන් ඇතිවන බව දැන දැනත් ඒ වෙනුවෙන් නිසි ක්‍රියාමාර්ග ගැනීමට අපොහසත් වීම නිසා මෙවැනි දිගු පෝලිම් ඇති වීමට හේතු වී ඇති බවත් නිසි කළමනාකාරිත්වයෙන් යුතුව කටයුතු නොකිරීම නිසාත් ජනතාව පීඩාවට පත්ව ඇති බව එතුමා සඳහන් කරන ලදි.නිෂ්පාදන ආර්ථිකයක් කඩිනමින් ගොඩනැගිය යුතු බවත් ගරු අග්‍රාමාත්‍යතුමා පත්වුවත් පත්ව ඇති අර්බුදයට කඩිනමින් විසඳුම් සෙවීමට නොහැකි බවත් ඒ වෙනුවෙන් මනා කළමනාකාරිත්වයෙන් යුතුව විසඳුම් සෙවීමට වගකීමෙන් යුතුව කටයුතු නොකරන්නේ නම් මෙම තත්වය එලෙසම පැවතෙන බවත් එතුමා සඳහන් කරන ලදි.

ප්‍රාදේශිය සභාවක් ලෙස ගම නියෝජනය කරමින් මෙම ගැටළුවලට විසඳුම් සෙවීමට කටයුතු ආරම්භ කළ යුතු බවත් එතුමා ප්‍රකාශ කරන ලදි.ජීවවායු නිෂ්පාදන සිදුකිරීම සහ ඒ වෙනුවෙන් සහාය දැක්වීම වැනි කටයුතු තුළින් මෙම අර්බුදයට විසඳුම් සෙවීමට කඩිනමින් කටයුතු කළ යුතු බවත් ප්‍රාදේශිය සභාව විසින් සැමට ආදර්ශයක් වෙමින් අත්‍යවශ්‍ය කටයුතු සඳහා පමණක් වැයවීම් සිදුකොට අනවශ්‍ය වියදම් සීමා කිරීම කළ යුතු බවත් ප්‍රකාශ කරන ලදි. ජනතාව වෙනුවෙන් යම් සහනයක් සැලසීමට හැකි නම් එසේ සිදුකිරීමට කටයුතු කළ යුතු බවත් පවසමින් එතුමා විසින් තම ප්‍රකාශය අවසන් කරන ලදි.

1. **ගරු උප සභාපති විජිත වැරණියගොඩ මහතාගේ අදහස් දැක්වීම**

ගරු මන්ත්‍රී සොමී ගුණවර්ධන මහතා ප්‍රකාශ කළ පරිදි තම තමන්ගේ වගකීම නිසි පරිදි ඉටුකළහොත් සමස්තය සාර්ථක වන බව එතුමා විසින් ප්‍රකාශ කරන ලදි.ඉන්ධන අර්බුදයක් ඇති මෙම මොහොතේ ගොවීන්ට ඉන්ධන නිකුත් කිරීම සඳහා විධිමත් ක්‍රමවේදයක් සකස් කිරීම සඳහා වන යෝජනාව වගකිව යුතු බලධාරීන් වෙත යොමුකළ යුතු බව එතුමා ප්‍රකාශ කරන ලදි.පසුගිය කාලයේ පැවති ගංවතුර තත්වය හේතුවෙන් ආපදාවට පත්වූ පිරිසට සහන සැලසීම සඳහා නිවිතිගල ප්‍රාදේශිය සභාවේ ප්‍රමාණවත් ප්‍රතිපාදන නොමැති නිසා ඒ වෙනුවෙන් ඉල්ලීම් ඉදිරිපත් නොකළ අතර එහෙත් පානීය ජල පහසුකම් සපයා ගැනීමට නොහැකි නිසා ළිංඉසීමේ කටයුතු කිරීමට අවශ්‍ය කටයුතු සම්පාදනය කරදෙන ලෙස එතුමා ප්‍රකාශ කරන ලදි.

ගරු සභාපතිතුමා හදිසි අවශ්‍යතාවයක් නිසා සභාව වෙත සහභාගී වීමට නොහැකි වුවත් එදින සභාවේ කටයුතු සාර්ථකව සිදුකර ගැනීමට සහයෝගය ලබා දුන් සියළු දෙනාටම ස්තුතිය ප්‍රකාශ කරන ලදි.යහපත් රටක් ලෙස රට ස්ථාවර කර ගැනීමට අවශ්‍ය ඕනෑම කැපකිරීමක් ගරු සභාව නියෝජනය කරන මහජන නියෝජිතයන් ලෙස සිදුකිරීමට සුදානම් බව ප්‍රකාශ කරමින් තම ප්‍රකාශය අවසන් කරන ලදි.

ප.ව 12.30 ට ගරු සභාවේ කටයුතු අවසන් කරන ලදි.

2022.05.17 වන දින සභා වාර්තාව සභා සම්මත කිරිම.

2022.05.17 වන දිනැති සභා වාර්තාව අඩුපාඩු කිසිවක් වේනම් පෙන්වා දෙන ලෙසත් නොඑසේනම් ලියා ඇති සැටියෙන් සම්මත කිරීම සුදුසු බවත් ගරු සභාපති කුලතුංග ලියනගේ මහතා සභාවට යෝජනා කළ අතර ගරු මන්ත්‍රී චන්දු නිරෝෂන් මහතා විසින් ස්ථිර කරන ලදි.

ඒ අනුව 2022.05.17 දිනැති සභා වාර්තාවේ සඳහන් 2022.04.07 වන දින සභාවාර්තාව සම්මත කිරීම සඳහා ගරු සභාපති කුලතුංග ලියනගේ මහතා විසින් ඉදිරිපත් කරන ලද යෝජනාව වෙනුවට ගරු උප සභාපති විජිත වැරණියගොඩ මහතා විසින් කරන ලද යෝජනාව ලෙස සංශෝධනය විය යුතු බව සංශෝධනය වියයුතුය. එම සංශෝධනයන්ට යටත්ව 2022.06.15 වන දින ඉදිරිපත් කරන ලද සභා වාර්තාව යෝජනා ස්ථීරත්වයෙන් සභා සම්මත විය.

 2022 ජූනි මස 15 වන දින සභාපති,

නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල

* සියළු පුනරාවර්තන වියදම් (වැටුප් හා දීමනා, ගමන් වියදම්, අතිකාල, දුරකතන, ජල,විදුලි, පුවත්පත් බිල්පත්, ගොඩනැගිලි අළුත්වැඩියා හා නඩත්තු වියදම්, සංග්‍රහ වියදම් වැනි ගෙවීම්) ගරු සභාපතිතුමාගේ අධිකාරිත්වය යටතේ ගෙවීම් කිරීමටත්,
* රු.300,000.00 දක්වා ගොඩනැගිලි ඉදිකිරීම් සඳහා වන වියදම් හැර අනෙකුත් ප්‍රාග්ධන වියදම්(එනම් මාර්ග සංවර්ධනය, කාර්යාලයීය උපකරණ මිලදී ගැනීම, පුස්තකාල පොත් මිලදී ගැනීම) ගෙවීම් සඳහා සභාවේ ආවරණ අනුමැතියට යටත්ව සභාපතිවරයාට අධිකාරිය පැවරීමටත්,
1. **ගරු මන්ත්‍රී නුවන් බෝඹුවල මහතා**
2. **ගරු මන්ත්‍රී පියසේන පොල්වත්ත මහතා**

ගරු මන්ත්‍රී සුනිල් සේරසිංහ මහතා විසින් කළ ප්‍රකාශය දේශපාලනික පටු අරමුණින් නොකළ බවත් හුදෙක්ම ජනතාවගේ ගැටළු ගැන පමණක් සිතමින් කරන ලද්දක් බව ප්‍රථමයෙන් සඳහන් කරන ලදි.

එන්නත්කරණය අතිසාර්ථකව සිදු කරන ලද බව රජය විසින් ප්‍රකාශ කළත් ප්‍රමුඛතාවය ලබා දියයුත්තේ අවුරුදු 60ට වඩා වැඩි පුද්ගලයන්ට බව සෞඛ්‍ය බලධාරීන් විසින් ප්‍රකාශ කළත් එසේ නොකිරීම නිසා වයස්ගත මරණ අනුපාතය ඉහළ ගොස් ඇතිබවත් ඒ සඳහා රජය වගකිව යුතු බවත් සඳහන් කරන ලදි.

පුරාණ රජවරු විසින් වැව් බැඳි රාජ්‍යයන් වල අක්කර සියදහස් ගණනක් සංවර්ධනය කිරීම කළ බවත් එතුමන්ලා මිනිසුන් විසින් දේවත්වයෙන් පිදු බවත් සඳහන් කරන ලදි

ඒ ප්‍රදේශවල ජීවත් වන ජනතාව අලි ගම්මාන වලට වැදීම,ගොවිතැන් පාළු වීම,පොහොර ගැටළුව වැනි ප්‍රශ්න වලින් පීඩාවට පත්ව ඇති අවස්ථාවක,මුළු රටම කොවිඩ් වසංගතයකින් පෙළෙන අවස්ථාවක පරාක්‍රම සමුද්‍රය වටා ඇවිදින මංතීරු සකස්කිරීමට යෝජනා කිරීම උචිත නොවන බවත් ප්‍රකාශ කරන ලදි.

සියළු කොවිඩ් වසංගත තත්වයන් දුරු වී සියළු දෙනාටම නිදුක් නිරෝගී අනාගතයක් ප්‍රාර්ථනා කරමින් එතුමාගේ ප්‍රකාශ අවසන් කරන ලදි.

1. **ගරු මන්ත්‍රී චමින්ද කුමාර මහතා**

දෙල්වල ග්‍රාමීය රෝහලේ දැනට වෛද්‍යවරුන් දෙදෙනෙකු සේවය කරන නමුත් රාත්‍රී කාලයේදී කිසිදු වෛද්‍යවරයෙකු රෝහලේ රාජකාරී කටයුතු සඳහා නොමැති බවත් එනිසා ගම්වාසීන් දැඩි අපහසුතාවයට පත්ව ඇති බවත් සඳහන් කරන ලදි.එබැවින් ඒ සම්බන්ධව අදාල බලධාරීන් දැනුවත් කරන ලෙස ගරු සභාපතිතුමා වෙත ඉල්ලීමක් කරන ලදි.

දෙල්වල කොට්ඨාසයේ එන්නත්කරණය ක්‍රියාවලිය සාර්ථකව නිමකිරීමට හැකිවීම සම්බන්ධව තමා උද්ධාමයට පත්වන බව සඳහන් කරන ලදි.නමුත් ගරු මන්ත්‍රී සුනිල් සේරසිංහ මහතා විසින් සඳහන් කළ කරුණට පිළිතුරු වශයෙන් ප්‍රකාශ කර සිටියේ දෙල්වල ග්‍රාම නිලධාරීතුමියට ගරු මන්ත්‍රිනි ඉනෝකා ප්‍රියදර්ශනී මහත්මිය විසින් එන්නත්කරණ ක්‍රියාවලිය අතරතුර යම් දේශපාලනික බලපෑමක් සිදුකළ බවත්ය.එබැවින් ඒ සම්බන්ධ විධිමත් පරීක්ෂණයක් සිදුකළ යුතු බවත් සඳහන් කරන ලදි.

එමෙන්ම රම්‍ය සහන පදනම යටතේ දෙල්වල කොට්ඨාසයේ නිරෝධායනය වන පවුල් සඳහා සහනමළු බෙදාදීමට කටයුතු කළ ගරු හිටපු පළාත්සභා මන්ත්‍රී රම්‍ය කුමාර වීරසිංහ මැතිතුමාට තම ගෞරවණිය ස්තුතිය පළ කරන බවත් ප්‍රකාශ කරන ලදි.

දෙල්වල කොට්ඨාසය තුළ එන්නත්කරණයේදී සිදුවූ අසාධාරණය සම්බන්ධයෙන් ගරු මන්ත්‍රීතුමියගේ නම සඳහන් කිරීම සම්බන්ධයෙන් විරෝධය දැක්වූ ගරු උප සභාපතිතුමාට තම ප්‍රකාශය තුළින් යම් සිත්තැවුලක් වූයේ නම් ඒ පිළිබඳව සමාව අයැද සිටින බවත් ප්‍රකාශ කරන ලදි.

සියළු දෙනාටම නිදුක් නිරෝගී සුවය ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී ආර් ඒ වසන්ත මහතා**

ගරු මන්ත්‍රී චමින්ද කුමාර මහතාගේ ප්‍රකාශයේදී සඳහන් කරන ලදි දෙල්වල කොට්ඨසයේ එන්නත්කරණ වැඩසටහනේදී සිදු වූවා යැයි කියන දේශපාලනික බලපෑමට අදාල මන්ත්‍රීතුමියගේ නම සඳහන් කිරීම සදාචාර සම්පන්න නොවන බව පැවසුවත් එසේ ක්‍රියාවන් සිදුකිරීම සදාචාර සම්පන්න නොවන බවත් ප්‍රකාශ කරන ලදි.

නිවිතිගල ප්‍රාදේශිය සභාවේ සේවයේ නියුතුව සිටියදී හදසි හෘදයාබාධයකින් අප අතරිවන් වෙන් වු කාර්මික නිලධාරීතුමියගේ අභාවය වෙනුවෙන් ඉමහත් කණගාටුව ප්‍රකාශ කරන අතර එවැනි දිගුකාලීන අසනීප ඇති නිලධාරීන් බොහෝ වගකීම් සහිත රාජකාරී කටයුතු වල නියැලීම පිළිබඳ දෙවරක් සිතා බැලිය යුතු බව ප්‍රකාශ කරන ලදි.

ගියවර සභාවාර්තාවේ අදහස් දැක්වීමේ සඳහන් වී ඇති පරිදි ගුරු වර්ජනය නිසා කොවිඩ් සීඝ්‍ර ව්‍යාප්තියක් සිදු වූ බවත් ඒ සඳහා ජනතා විමුක්ති පෙරමුණේ මැදිහත් වීමක්ද තිබූ බවත් සඳහන් වී ඇති බව තමා දුටු බව ප්‍රකාශ කරන ලදි.නමුත් කොවිඩ් ව්‍යාප්තිය පාලනය කර එට විවෘත කර ඇති බව රජය විසින් ප්‍රකාශයට පත්කර ඇති අවස්ථාවක ගුරු වර්ජනය සිදු කළ බවත් කොවිඩ් ආසාදිතව ගුරුවරුන් ජීවිතක්ෂට පත්ව ඇති බව දැක්වෙන විස්තර සමාජ මාධ්‍ය වල අසත්‍ය ප්‍රචාරණයන් විවිධ වූ විවිධ මඩ බලකා පාර්ශව මගින් පැතිරවූ බවත් සඳහන් කරන ලදි.එබැවින් දේශපාලනික අසමත්වීම් මත ගුරු වැටුප් තීරණය නොකළ යුතු බවත් එතුමා වැඩිදුරටත් ප්‍රකාශ කරන ලදි.

පදනම් විරහිත කරුණු පදනම් කරගෙන අසත්‍ය පුරාජේරු පවසමින් රට තවත් අගාධයට පත් නොකළ යුතු බවත් රටේ උද්ගත වී ඩොලර් හිඟය හමුවේ අවශ්‍ය ඖෂධ,අත්‍යාවශ්‍ය භාණ්ඩ ආනයනය ගැටළුවක්ව පවතින බවත් ඒ සඳහා විසඳුම් සෙවීමට රජය යොමු විය යුතු බවත් සඳහන් කරන ලදි.

පවතින කොවිඩ් තත්වය හමුවේ සෞඛ්‍ය සේවාවන් සඳහා විශාල පිරිවැයක් දැරීමට සිදුව ඇති පසුබිමක දේශපාලකයින්ට මිලියන ගණනින් වංචා කිරීමට ඉඩ සැලසීම යෝග්‍ය නොවන බවත් ප්‍රකාශ කරන ලදි.

ගරු මන්ත්‍රී පියසේන පොල්වත්ත මහතාගේ ප්‍රකාශයේ සඳහන් වූ පරිදි අලිමිනිස් ගැටුමින් ජනතාව පීඩාවට පත්ව ඇති බවත් එසේ වීමට හේතු සඳහන් කරමින් කියා සිටියේ අලිමංකඩ වසා දමමින් ගම් උදාන ඇතිකළ බවත් අලිඇතුන් පුනරුත්ථාපනය සඳහා වෙන්කරන ලද අක්කර 25000ක තිස්සමහාරාමයේ භූමීය පෞද්ගලික සමාගම් වලට කෙසෙල් වගාකිරීමට ඉඩ හැරීම තුළින් එවැනි දේ සිදුවූ බවය.

රටේ මේ ඇති වී ඇති වසංගතය ඉක්මනින් දුරු වී රටේ ජනතාවගේ සුභසිද්ධිය උදෙසා නිවැරදි තීන්දු තීරණ ගැනීමට පවතින රජයට ශක්තිය ධෛර්‍යය ලැබේ වේවා යැයි ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී සුරේෂ් කාන්ත් මහතා**

නිවිතිගල ප්‍රාදේශිය සභාවේ කාර්මික නිලධාරීතුමියගේ හදිසි අභාවය වෙනුවෙන් තමාට සහභාගී වීමට නොහැකි වූ බවත් තම බලවත් ශෝකය ප්‍රකාශ කරමින් එතුමා තම අදහස් දැක්වීම ආරම්භ කරන ලදි.

රජයේ දේශපාලකයෙන් මාධ්‍ය්‍යට ප්‍රකාශ කළ කරුණක් මතුකරමින් එතුමා කියා සිටියේ ගුරුවර්ජනය ශ්‍රී ලංකා පොදුජන පෙරමුණේ නිර්මාණයක් බව සැකසහිත බව තමාට හැඟෙන බවත් ප්‍රකාශ කරන ලදි.

කොවිඩ් නිසා නිරෝධායනයට ලක්වන පවුල් වෙනුවෙන් ලබා දෙන සහන මළු අඩුආදායම්ලාභී පවුල් සඳහා ලබාදීමේ නව චක්‍රලේඛයක් නිකුත් කර ඇති අතර එනිසා වතුජනතාවට ඒ ලබාදුන් සහනයත් දැනට නොලැබෙන බව සඳහන් කරන ලදි.වතු පවුල් වල ජනතාවගේ ජීවිකාව පිළිබඳව මෙවැනි තීන්දු තීරණ ගන්නවාදැයි දෙවරක් සිතා බැලිය යුතු බවත් වතු ආශ්‍රිත රැකියා වලට දෛනිකව වාර්තා කළහොත් පමණක් ඔවුන්ට හිමි මාසික වැටුපට හිමිකම් ලබන අතර එසේ නොමැති අවස්ථාවක ඔවුන්ගේ ආදායම අහිමි වී යන බවත් සදහන් කරන ලදි.එසේ තිබියදී ඔවුන්ට සහන මළු සඳහා හිමිකම් නොලබන්නේ මන්දැයි එතුමා විසින් ප්‍රශ්නයක් නගන ලදි.

රජවේ නිලධාරීන්ට චෝදනා කිරීමට තමා මැලි වුවත් රුපියල් දෙදහසේ දීමනාව ලබා දීමේදී දුරකතන මගින් විමසා පවුල් පසුබිම ගැන නිසි අවබෝධයක් නොමැතිව තීන්දු තීරණ ලබාගැනීම පිළිබඳ තමාගේ ප්‍රසාදයක් නොමැති බවත් රුපියල් දෙදහසේ දීමනාව බෙදී යාම විනිවිදබවකින් තොරව සිදුවන බවත් ඒ සම්බන්ධව අදාල බලධාරීන් දැනුවත් කරන ලෙසත් පවසමින් තම ප්‍රකාශය අවසන් කරන ලදි.

1. **ගරු සභාපති කුලතුංග ලියනගේ මහතා**

කෙටිකාලයක් නිවිතිගල ප්‍රාදේශිය සභාවේ සේවයේ නියුතුව සිටියදී හදිසියේ අප අතරින් වෙන් වූ කාර්මික නිලධාරීතුමියගේ පවුලේ සාමාජිකයන් වෙත තමා ඇතුළු මන්ත්‍රී මණ්ඩලයේ බලවත් කණගාටුව ප්‍රකාශ කරන බවත් ප්‍රකාශ කරන ලදි.

ගරු මන්ත්‍රී සුරංග ප්‍රභාත් කුමාර මහතාගේ යෝජනාවකට අනුව ගඟුල්විටිය ප්‍රදේශයේ පදිංචි ජපන් ශිෂ්‍යත්වයක් හිමි කරගත් දැරියක් සඳහා ලැප්ටොප් පරිඝනකයක් ලබා දීම සඳහා ඉල්ලීමක් ඉදිරිපත් වුවත් සභා අරමුදල් මගින් රුපියල් විසිපන්දහසක මුදලක් පමණක් ඇයට ලබා දීමට අනුමැතිය ලබා දීම සඳහා ගරු ආණ්ඩුකාරතුමා වෙත ඉදිරිපත් කළ අතර එහිදි එතුමාගේ කාරුණික අවධානය මේ සඳහා යොමුකොට ඇය වෙත රුපියල් එක්ලක්ෂ අනුදහසක් පමණ වටිනා DELL වර්ගයේ ලැප්ටොප් පරිඝනයක් ලබා දීමට කටයුතු කිරීම පිළිබඳ එතුමා වෙත තමා ඇතුළු ගරු සභාවේ ගෞරවණීය ස්තුතිය පිරිනමන බව සඳහන් කරන ලදි.

කොවිඩ් වසංගතය හමුවේ ග්‍රාමීය ජනතාවගේ ගැටළු වෙනුවෙන් තම උපරිම කැපවීමෙන් කටයුතු කරන ලෙස ගරු මන්ත්‍රීවරුන්ගෙන් ඉල්ලීමක් කරන ලදි.

වර්ෂ 1977ට පෙර ශ්‍රීලංකාව තුළ දේශීයව ටයර්,තුනී ලෑලි,පේෂකර්ම කර්මාන්ත වලින් ස්වයංපෝෂිතව පැවතුණද 1977 විවෘත ආර්ථිකයෙන් පසු ඒ සියළු කර්මාන්ත පරිහානියට පත් වූ බවත් හිටපු ගරු ජනාධිපති ආර් ප්‍රේමදාස මහතාගේ සංකල්පයකට අනුව බිහිවූ ඇඟළුම් කර්මාන්තශාලා වලින් දැනටත් රටේ ආර්ථිකයට සලසන සේවය පිළිබඳ තමාගේ ප්‍රසාදය හිමිවන බවත් ප්‍රකාශ කරන ලදි.

ශ්‍රී ලංකාව තුළ 67% ටත් වඩා වැඩි ප්‍රමාණයකට දැනටමත් එන්නත් මාත්‍රා දෙකම ලබාදී අවසන් බවත් ඉදිරියේදී රටේ කටයුතු යථා අයුරින් පවත්වාගෙන යාමට හැකිවේ යැයිද ප්‍රකාශ කරන ලදි.

පවතින දේශපාලන පසුබිම හමුවේ ඉදිරි අනාගතයේදී රටට සේවයක් කිරීමට හැකි දේශපාලන පක්ෂයක් හෝ ජනතාවගේ සුභසිද්ධිය වෙනුවෙන් කටයුතු කරන නායකයින් බිහිවීම අස්ථීර නොවන බවත් ප්‍රාදේශිය දේශපාලකයින් ලෙස තමාට හැකි පමණින් ජනතාවට සේවය කිරීමට කටයුතු කළ යුතු බවත් ප්‍රකාශ කරන ලදි.

ගරු සභාවට සහභාගී වු සියළු දෙනාටම තම ස්තූතිය ප්‍රකාශ කරමින් එදිනට නියමිත සභාවේ කටයුතු අවසන් බව දන්වන ලදි.

ප.ව 12.30ට ගරු සභාවේ කටයුතු අවසන් කරන ලදි.

2021.09.21 වන දිනැති ඉහත සභා වාර්තාවේ සංශෝධන කිසිවක් නොතිබූ බැවින් 2021.10.21 වන දින පැවැත්වූ මාසික සභා රැස්වීමේදී ගරු මන්ත්‍රීවරුන්ගේ හා මන්ත්‍රීතුමියන්ගේ ස්ථිරත්වයෙන් සභා සම්මත විය.

 2021 සැප්තැම්බර් මස 21 වන දින සභාපති,

 නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල